Peter z Alkantary

Svätý Peter z Alkantary (* 1499, Alcántara – † 18. október 1562, Arenas de San Pedro) bol španielsky františkánsky mních. Žil veľmi asketickým životom. Založil 12 kláštorov s prísnou rehoľnou disciplínou, v 17. storočí bol vyhlásený za svätého.

 Biografia 
Jeho otec bol právnik a vo svojej profesii chcel vidieť aj svojho syna. Peter vedel, že by nesúhlasil s jeho vstupom do kláštora. V 16 rokoch preto odišiel tajne z domu do františkánskeho kláštora v Manxarretese v provincii Estremadura. 

V roku 1524 bol vysvätený za kňaza a v roku 1538 bol zvolený za provinciála. Od pápeža Pavla IV. získal plnú moc na zakladanie kláštorov s prísnou rehoľnou disciplínou. Peter z Alkantary bol tiež spovedníkom svätej Terézie, reformátorky karmelitánskeho rádu.

18. apríla 1622 bol pápežom Gregorom XV. blahorečený a 28. apríl 1669 bol pápežom Klementom IX. kanonizovaný. Jeho sviatok sa slávi 19. októbra.

 Referencie 

 Zdroj 

Kategória:Španielski katolícki svätci
Kategória:Zakladatelia kláštorov
Kategória:Kanonizovaní Klementom IX.
Kategória:Blahorečení Gregorom XV.
Kategória:Španielski františkáni
Kategória:Katolícki svätci majúci sviatok 19. októbra